**Р Е Ш Е Н И Е № ПВ-15-П/2014г.**

**1.** Процедурата по реда на глава шеста от Закона за опазване на околната среда за инвестиционно предложение /ИП/: **„Изграждане на площадка за събиране и разкомплектоване на излезли от употреба моторни превозни средства (ИУМПС)” с местоположение: гр. Пловдив, ул. „Северно от гара Филипово”, имот № 56784.504.1033** е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-335/25.04.2014 г. от Възложителя: **„ТО И КО ПАРТС” ЕООД,** гр.Пловдив,

**2.** С Решение № ПВ-7-П/2014г. на Директора на РИОСВ Пловдив е извършено прекратяване на процедурата по реда на глава шеста от Закона за опазване на околната среда (ЗООС), в това число и по оценка за съвместимост. Възложителят е обжалвал по законоопределения ред Решението пред Министъра на околната среда и водите. С решение № 194/04.09. Министърът на ОСВ е отменил Решение № ПВ-7-П/2014г. и е върнал преписката с указание за ново разглеждане.

**3.** На основание чл.7, ал.2, т.1 от Наредбата за условията и реда за извършване на оценка на въздействието върху околната среда (Наредба за ОВОС) на 15.09.2014 год. е извършена проверка на място от експерти на РИОСВ- Пловдив на ИП “Изграждане на площадка за събиране и разкомплектоване на ИУМПС” в ПИ 56784.504.1033, гр. Пловдив, район Северен. **Установено е следното**:

В имота, предмет на инвестиционното предложение се осъществява дейност по събиране и разкомплектоване на излезли от употреба моторни превозни средства (ИУМПС) от „ТО И КО ПАРТС” ЕООД. Констатирани са ИУМПС около 8 броя и разглобени части от моторни превозни средства на бетонирана, оградена площадка в границите на имота. В югозападната част на имота има изграден навес със стелажи с части от моторни превозни средства по тях.

**4.** Предвид наличието на потенциално развивана дейност, аналогична с предмета на подаденото уведомление, считаме че намерението **не отговаря на условието** на § 1. т. 17 от Допълнителните разпоредби на ЗООС, с което се дефинира инвестиционно предложение. В тази връзка процедурата по реда на глава шеста от ЗООС, в това число и по оценка за съвместимост следва да бъде прекратена поради недопустимост*.*

**5.** „ТО И КО ПАРТС” ЕООД, представлявано от Управителя Тодор Вакрилов Тодоров е нарушил изискванията на чл.82, ал.2, ал.5 от ЗООС, тъй като процедурата по издаване на Решение за преценка за необходимостта от ОВОС към настоящия момент **не е приключила.**

**6.** Въз основа на изложените фактически обстоятелства, на основание чл.2а, ал.2 от Наредбата за ОВОС

**Р Е Ш И Х:**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на площадка за събиране и разкомплектоване на излезли от употреба моторни превозни средства (ИУМПС)” с местоположение:** гр. Пловдив, ул. „Северно от гара Филипово”, имот № 56784.504.1033.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 19.12.2014г.**

Директор на РИОСВ - Пловдив